За 10 месяцаў з пачатку 2013 года ў эканоміку раёна прыцягнута інвестыцый на суму 197986 мільёнаў рублёў, што ў супастаўных цэнах на 4,3 працэнта больш, чым за адпаведны перыяд мінулага года. Па даных Галоўнага статыстычнага ўпраўлення Брэсцкай вобласці, прыярытэтным напрамкам стала мадэрнізацыя вытворчасці прадпрыемстваў і арганізацый раёна, а таксама будаўніцтва жылля. На выкананне будаўніча-мантажных работ суб’ектамі гаспадарання затрачана каля 70 мільярдаў рублёў, а таксама звыш 53 мільярдаў — на набыццё машын, абсталявання і транспартных сродкаў. Самыя буйныя ўкладанні ва ўдасканаленне вытворчасці і, адпаведна, павышэнне яе эфектыўнасці прыпадаюць на жыллёва-камунальную гаспадарку раёна — больш за 25 мільярдаў рублёў, і сельгаскааператывы Ганцаўшчыны — больш за 58 мільярдаў. На будаўніцтва жылля зрасходавана звыш 55 мільярдаў рублёў. У эксплуатацыю ўведзена 11775 квадратных метраў, ці 129 кватэр і дамоў. Прычым калі раней асноўная доля жылля, якое будавалася, прыпадала на жыллёва-будаўнічыя спажывецкія кааператывы, то зараз — на індывідуальнае будаўніцтва. Прыватнікамі сёлета ўзведзена ўжо 48 дамоў агульнай плошчай 7032 квадратныя метры на суму звыш 35 мільярдаў рублёў. Будаўніцтва шматпавярховак сёлета акрэслена ўводам у эксплуатацыю 75 кватэр агульнай плошчай 4165 квадратных метраў і коштам 13019 мільёнаў рублёў. Паралельна будавалася жыллё ў СВК “Дубнякі” і “Бярозавец” — для 5 сем’яў на агульную суму 2433 мільёны. Варта адзначыць, што з агульнай колькасці пабудаваных дамоў і кватэр толькі 20 узведзена ў сельскіх населеных пунктах. Аляксей ГРУШЭВІЧ. Заметили ошибку? Выделите текст, нажмите Ctrl+Enter и оставьте замечание!